นพดล-วรชัย ยัน 21 พ.ค.นี้ไปพบ ตร. ด้านไก่อู ชี้เป็นเรื่องของ ก.ม.
ไก่อู บอก จนท.ไม่มีทางเลือกแจ้งความจับแกนนำเพื่อไทย กรณีชุมนุมทางการเมือง ด้าน นพดล ยันทั้ง 8 คนที่ถูกแจ้งข้อกล่าวหา 21 พ.ค.นี้จะไปพบ ตร.กองปราบ ขณะที่ วรชัย เชื่อว่าพรรคถูกแกล้ง อย่างไม่เป็นธรรม ทั้งที่ คสช.บริหารประเทศล้มเหลว,เมื่อวันที่ 19 พ.ค. พล.ท.สรรเสริญ แก้วกำเนิด โฆษกประจำสำนักนายกฯ กล่าวถึงกรณีคสช.แจ้งความดำเนินคดีกับแกนนำพรรคเพื่อไทยจะทำให้ถูกวิจารณ์ว่ารัฐบาลกลั่นแกล้งได้หรือไม่ว่า หากคิดในมุมการเมืองสามารถคิดได้ทุกทางว่าเหมาะสมหรือไม่เหมาะสม ควรทำหรือไม่ควรทำ แต่ถ้ามองในมุมของผู้รักษากฎหมาย ต้องให้ความเห็นใจกับเจ้าหน้าที่เพราะบ้านเมืองอยู่ได้ด้วยกฎหมาย เขาไม่มีทางเลือกหากปล่อยปละละเลยไปคนอื่นจะเอาเป็นแบบอย่างฉะนั้นใครทำผิดกฎหมายเจ้าหน้าที่จะไม่ละเว้น หากเจ้าหน้าที่ไม่ทำจะกลายเป็นว่าละเว้นการปฏิบัติหน้าที่ ถ้ามั่นใจว่าไม่ผิดก็มาสู้กันตามกฎหมาย และหากไม่ผิดก็ไม่มีใครเอาผิดได้เรื่องกฎหมายมันกลั่นแกล้งกันไม่ได้ ,ด้านนายนพดล ปัทมะ แกนนำพรรคเพื่อไทย ที่ถูกฝ่ายกฎหมาย คสช.แจ้งความดำเนินคดี กรณีการแถลงข่าวของสมาชิกพรรคเพื่อไทยถึงผลงานคสช.วันที่ 17 พ.ค.ว่า วันที่ 21 พ.ค. ตนจะเดินทางไปพบเจ้าหน้าที่ตำรวจที่กองบังคับการปราบปรามตามที่มีการนัดหมาย คิดว่าคนที่ถูกแจ้งข้อกล่าวหาทั้ง 8 คนจะเดินทางไปครบทั้งหมด โดยตนจะให้การปฏิเสธข้อกล่าวหา เพราะที่มีการกล่าวหาว่าชุมนุมทางการเมืองนั้น ขอเรียนว่าเราไม่ได้ชุมนุมทางการเมืองที่ขัดกับคำสั่งคสช. หวังว่าพนักงานสอบสวนจะรับฟังการอธิบายและคำให้การของคนที่ถูกกล่าวหา วันนี้สถานการณ์การเมืองกำลังคลี่คลายก้าวไปสู่การเลือกตั้ง อยากเห็นการนำประเทศไปสู่สภาพบ้านเมืองปกติ เปิดพื้นที่เสรีภาพ ปลดล็อกทางการเมือง คนไทยจะได้มีความปรารถนาดีต่อกันช่วยให้ทุกฝ่ายนำบ้านเมืองเดินไปข้างหน้าร่วมกัน,เมื่อถามว่าได้เตรียมหลักทรัพย์ไปประกันตัวหรือไม่ นายนพดล ตอบว่า ตนมีการเตรียมความพร้อมหลักทรัพย์ไว้ประกันตัวไว้หากต้องประกันตัว,ขณะที่ นายวรชัย เหมะ อดีต ส.ส.สมุทรปราการพรรคเพื่อไทย กล่าวว่าการแจ้งข้อกล่าวหากับแกนนำพรรคเพื่อไทยกรณีการแถลงข่าวครั้งนี้มองว่าพรรคถูกกระทำอย่างไม่เป็นธรรม เพราะการตรวจสอบการทำงานของรัฐบาลที่ใช้เงินภาษีของประชาชนเป็นหน้าที่ของพรรคการเมือง และรัฐธรรมนูญให้สิทธิเสรีภาพในการแสดงความคิดเห็นไว้ แต่กลับถูกแจ้งข้อกล่าวหารุนแรงเกี่ยวกับความมั่นคงในมาตรา 116 ทั้งที่ความจริงแล้วการบริหารประเทศล้มเหลว คนยากจน ยาเสพติดล้นเมือง กระทบความมั่นคงมากกว่าการแถลงข่าว อย่างไรก็ตามวันที่ 21 พ.ค. ที่แกนนำพรรคเพื่อไทยจะไปรับทราบข้อกล่าวหานั้นตนและอดีตส.ส.ของพรรคจะเดินทางไปให้กำลังใจแกนนำพรรค เพราะทุกคนเป็นสมาชิกพรรคมีภารกิจในการปกป้องพรรค.
ไก่อู บอก จนท.ไม่มีทางเลือกแจ้งความจับแกนนำเพื่อไทย กรณีชุมนุมทางการเมือง ด้าน นพดล ยันทั้ง 8 คนที่ถูกแจ้งข้อกล่าวหา 21 พ.ค.นี้จะไปพบ ตร.กองปราบ ขณะที่วรชัย เชื่อว่าพรรคถูกแกล้ง อย่าง
ชุมนุมทางการเมือง,แจ้งความเพื่อไทย,เพื่อไทยแถลงข่าว,แกนนำเพื่อไทย,คสช.,ข่าวทั่วไป